**Tájékoztató a növényútlevél változással kapcsolatban**

2024. február 28. Szombathely

Helyszín: későbbiekben

Előadó: Galambos Fruzsina- Vas Vármegyei Kormányhivatal, növényvédelmi felügyelő

Both Gyula- Vas Vármegyei Kormányhivatal, növényvédelmi szakügyintéző

2024 májusától a növényútlevél kiállítására a korábban felhatalmazott vállalkozók rendszerét egy új tipusú felhatalmazás váltja fel. Az újfajta jogosultságot a vállalkozók a [**Nemzeti Élelmiszerlánc-biztonsági Hivatal (Nébih)**](https://portal.nebih.gov.hu/-/valtoznak-a-novenyutlevel-kiallitasra-torteno-felhatalmazas-feltetelei)szakmai képzésének teljesítésével szerezhetik meg, ami alapján az illetékes vármegyei kormányhivatal felhatalmazást ad számukra.

**Az a vállalkozó állíthat ki növényútlevelet ezután, aki a teljes körű felhatalmazáshoz szükséges ismeretekkel rendelkezik, és ezt igazolja a szakhatóság felé a kapcsolódó vizsga sikeres elvégzéséről szóló tanúsítvánnyal.**

A növényegészségügyi vizsgálatokra vonatkozó kérelmek bejelentési határidejét április 30-át követően, azaz **2024. májusától a növényútlevél kiállítására csak a teljeskörűen felhatalmazott termelő, valamint forgalmazó jogosult.**A korábban alkalmazott részleges felhatalmazást – az EU növényútlevél témakörben lefolytatott auditjának megállapításaira tekintettel – visszavonja a hatóság.

További kötelezettség még, hogy **az érintetteknek részt kell venniük a Nébih újonnan bevezetett oktatásán**, ahol – sikeres vizsgát követően – megkapják a növényútlevél kiadására történő felhatalmazás kiváltására szolgáló tanúsítványt. Az oktatási tananyag elsajátításával a vállalkozók megfelelő tudást szerezhetnek mind a növényútlevél rendszerhez kapcsolódó jogszabályi háttér, mind a fontosabb károsítók tekintetében.

Az oktatás és a vizsga személyes jelenlétet nem igényel. A felhatalmazáshoz szükséges online oktatási tananyag és vizsgakurzus a Nébih honlapján érhető el, előzetes regisztrációt követően. A sikeres regisztráció érdekében egy [**részletes útmutató**](https://portal.nebih.gov.hu/documents/10182/1026457880/1_sz_melleklet_utmutato.pdf) is rendelkezésre áll, mely letölthető a**[Nébih Növényegészségügy aloldaláról](https://portal.nebih.gov.hu/novenyegeszsegugy" \t "_blank)**. Az [**oktatáson való részvételhez**](https://edu.nebih.gov.hu/)és a képzés elvégzését igazoló tanúsítvány kiállításához érvényes személyes adatok szükségesek – olvasható a Nébih cikkében.

Az oktatás végén, a sikeres vizsgázók – a tanúsítvány bemutatásával – személyesen igényelhetik a vállalkozó lakhelye szerinti ill**etékes vármegyei kormányhivatal növény-és talajvédelmi osztályán a határozatban kiadott felhatalmazást**.

A felhatalmazás egyéb feltétele a 2016/2031/EU rendelet 91. cikkében foglaltak szerint a[**Kockázatkezelési terv**](https://portal.nebih.gov.hu/-/kockazatkezelesi-terv-kesziteseben-nyujt-segitseget-a-nebih) megléte. A növényútlevél rendszerével és a növényútlevél kiállítás felhatalmazása ügyében kiadott határozattal kapcsolatban az osztály munkatársai adnak bővebb felvilágosítást.